Eram in troilebuzul 86 gandindu-ma la ale mele si tot acolo era si doamna asta care vorbea tare de tot, fara menajamente, in timp ce toti ceilalti calatori, ca un facut, taceau. Se auzea bine ce zicea doamna de 60 de ani cu par blond unei alte doamne, despre Mariusica si doamna Sclifos, un cuplu tare incomod, pare-se. Poreclele nu imi apartin.

Doamna a spus ca amandoi sunt prosti, adica separat, doar ca impreuna reusesc sa sporeasca lucrul asta. A mai spus ca Mariusica are, citez, inteligenta de supravietuitor, dar nu are judecata, nu are minte, nu are principii, nu are nimic. Cat despre doamna Sclifos, ei bine, pe ea nu prea a dus-o capul niciodata, dar acum, ca a si imbatranit, lucrul asta s-a amplificat. Doamna cealalta de la capatul firului a intrebat cu cine oare se sfatuiesc cei doi in nemerniciile pe care le fac. Doamna blonda a spus ca se sfatuiesc doar intre ei si de-aia le si iese asa de rau.

Asa am intrat eu, impreuna cu alti multi calatori de pe linia asta ce duce in final la parcul national, asa am intrat cu picioarele in viata lui Mariusica si a doamnei Sclifos, doi oameni antipatici care s-au prostit la batranete.

Sana